เติมด่วน! PTT-BCP ขึ้นราคาน้ำมันทุกชนิด มีผลพรุ่งนี้
เติมด่วน! PTT-BCP ขึ้นราคาน้ำมันเบนซิน-แก๊สโซฮอล์ลิตรละ 50 สต. ส่วน E85 ขึ้น 30 สต. ขณะที่ดีเซลขึ้น 30 สต. มีผลพรุ่งนี้ (30 ส.ค.)
29 ส.ค. 2560

บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน 50 สตางค์/ลิตร ซึ่งรวมถึงแก๊สโซฮอล์ ยกเว้น E85 และดีเซล ปรับขึ้น 30 สตางค์/ลิตร โดยให้มีผลตั้งแต่เวลา 05.00 น. วันพรุ่งนี้ (30 ส.ค.)
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 34.26 บาท, แก๊สโซฮอล์ 95 ลิตรละ 27.15 บาท, แก๊สโซฮอล์ 91 ลิตรละ 26.88 บาท, E20 ลิตรละ 24.64 บาท, E85 ลิตรละ 20.24 บาท ส่วนดีเซล ลิตรละ 24.99 บาท (ราคานี้ยังไม่รวมภาษีท้องที่ของแต่ละจังหวัด)